(GNS) મુંબઈ,ગરીબીને કારણે રાજ્યમાં પહેલાથી આઠમાં ધોરણ સુધીનું શિક્ષણ લેનાર વિદ્યાર્થીઓ પૈકી દરરોજ ૬૪૦ વિદ્યાર્થી શાળા છોડીને જાય છે. મરાઠવાડમાં સૌથી વધુ વિદ્યાર્થી શાળા છોડીને જાય છે. વિદ્યાર્થીઓનો સૌથી વધુ ઘટાડો નાંદેડ જિલ્લામાં થાય છે અને ત્યારબાદ જાલના, પરભણી, હિંગોલી, ઉસ્માનાબાદ અને વિદર્ભના ગઢચિરોલી, યવતમાળ જિલ્લાનો સમાવેશ થાય છે. શિક્ષણ વિભાગના આંકડા અનુસાર છેલ્લા બે વર્ષમાં દરરોજ ૬૪૦ પ્રમાણે કુલ ૨.૩૪ લાખ વિદ્યાર્થીએ કાયમ માટે શાળા છોડી હોવાની ચિંતાજનક માહિતી મળી છે.